ZAPISNIK
25. sjednice Vijeća Mjesnog odbora Kupinečki Kraljevec - centar
održane 17. svibnja 2023., 
u objektu Mjesne samouprave Kupinečki Kraljevec centar, Kraljevečka cesta 73,
s početkom u 19,00 sati


Nazočni članovi Vijeća: Mladen Mlinarić, Kristijan Jakolić, Dubravka Milača i Marko Samaržija.

Nenazočni članovi Vijeća: Ivan Krešić.

Predsjedava: Mladen Mlinarić, predsjednik Vijeća.

         Predsjednik konstatira da je nazočno 4 od ukupno 5 članova Vijeća, što znači da Vijeće može pravovovaljano odlučivati te otvara 25. sjednicu Vijeća. Predlaže da se prije utvrđivanja dnevnog reda usvoji zapisnik 24. sjednice.
         Bez rasprave, jednoglasno (4 “za”), Vijeće prihvaća tekst zapisnika 24. sjednice.
         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li prijedloga za izmjenu i dopunu.
Budući da nema, daje na glasovanje predloženi dnevni red.
 Vijeće je jednoglasno (4 “za”) usvojilo 

dnevni red:

1. Prijedlog pravila Mjesnog odbora Kupinečki Kraljevec - centar
2. Prijedlog poslovnika Vijeća Mjesnog odbora Kupinečki Kraljevec - centar
3. Prijedlog zaključka o utvrđivanju prijedloga prioriteta za Plan komunalnih aktivnosti Gradske četvrti Brezovica u 2024.
4. Rasprava o potrebi nastavka izgradnje odvodnje otpadnih voda 
5. Rasprava o potrebi realizacije projekta rekonstrukcije ulice Harabajsi
6. Rasprava o potrebi realizacije projekta rekonstrukcije ulice Tumbri
7. Informacija o  prometno-tehničkim uvjetima za uspostavu privremenog autobusnog stajališta školskog prijevoza u Potočkoj cesti kod k.br. 47
8. [bookmark: _Hlk133265305]Informacija o Zaključku o prijedlogu lokacije za izgradnju dječjeg vrtića u Kupinečkom Kraljevcu 947/11 i 947/13 k.o. Kupinečki Kraljevec
9. Obavijesti, pitanja i prijedlozi
            - očitovanje Ministarstva unutarnjih poslova (narušavanje javnog reda i mira u ulici Harabajsi)




Ad 1)   Prijedlog pravila Mjesnog odbora Kupinečki Kraljevec – centar

               Predsjednik Vijeća, Mladen Mlinarić konstatira da su članovi Vijeća Mjesnog odbora Kupinečki Kraljevec – centar primili Prijedlog pravila u pisanom obliku. Otvara raspravu.
Budući da se nitko nije javio za riječ, Prijedlog daje na glasovanje.
Vijeće je jednoglasno (4 „za“) donijelo Pravila Mjesnog odbora Kupinečki Kraljevec – centar,         
(Pravila se prilažu ovom zapisniku i njegov su sastavni dio.)

Ad 2) Prijedlog poslovnika Vijeća Mjesnog odbora Kupinečki Kraljevec - centar

            Predsjednik Vijeća, Mladen Mlinarić konstatira da su članovi Vijeća primili Prijedlog poslovnika u pisanom obliku. Otvara raspravu.
           Budući da se nitko ne javlja za riječ, predsjednik daje Prijedlog na glasovanje.
           Vijeće je jednoglasno (4 “za”) donijelo Poslovnik o radu Vijeća Mjesnog odbora Kupinečki Kraljevec – centar.
(Poslovnik se prilaže ovom zapisniku i njegov je sastavni dio.)

	


Ad 3) Prijedlog zaključka o utvrđivanju prijedloga prioriteta za Plan komunalnih
          aktivnosti Gradske četvrti Brezovica u 2024.

           Predsjednik Vijeća, Mladen Mlinarić konstatira da su članovi Vijeća primili Prijedlog u pisanom obliku. Otvara raspravu.
           Obzirom da se nitko nije javio za riječ, predsjednik Vijeća Prijedlog zaključka daje na glasovanje.
           Vijeće je jednoglasno (4 “za”) donijelo 


Z A K LJ U Č A K
o utvrđivanju prijedloga prioriteta za Plan komunalnih aktivnosti
Gradske četvrti Brezovica u 2024.


	Vijeće Mjesnog odbora Kupinečki Kraljevec – centar predlaže Vijeću Gradske četvrti Brezovica da u Plan komunalnih aktivnosti Gradske četvrti u 2024. godinu uvrsti sljedeće akcije na području Mjesnog odbora Kupinečki Kraljevec – centar:


I. JAVNOPROMETNE POVRŠINE I OBJEKTI
	R.br.
	Lokacija – ulica
	Opis  

	Količina /duljina  

	1.
	  Kraljevečka cesta
	Izgradnja  nogostupa Kraljevčka ceste  od  kbr. 84  do kbr. 100
	
  250 m

	2.
	  Potočka cesta    
	Izgradnja  nogostupa uz lijevu stranu prometnice u smjeru Franja od autobusne stanice Milače do Potočke ceste kbr. 47 
	  280 m

	3.
	   Štrpet
	put  zkč. br  2619          asfaltiranje
	  60 x 3 m     

	4.
	  Kraljevečka cesta
 
	 Projektiranje nogostupa Kraljevečka cesta od  kbr. 36  do autobusne stanice Pandaki, desna strana prometnice
	  170 m

	5.
	 Potočka cesta
	Projektiranje nogostupa uz lijevu stranu prometnice u smjeru Franja od  Potočke ceste kbr. 19  do  autobusne  stanice Milače
	     360 m




	6. 
	Potočka cesta – Vlašići 
	Sanacija  raskrižja
	

	7.
	 Harabajsi, put k.č. br. 2937/1 K.o. Kupinečki Kraljevec
	Šodranje  
	250  m   

	8.
	Tumbri II. odvojak
	šodranje
	150 m




II. OBJEKTI MJESNE SAMOUPRAVE
	R.br.
	Lokacija i vrsta objekta
	Opis  radova
	Količina

	1.

	Kraljevečka cesta 73
	Kompletno čišćenje prostora, stolova i stolaca 
	      




III.  DRUGI JAVNI OBJEKTI I POVRŠINE
	R.br.
	Lokacija i vrsta objekta
	Opis  radova
	Količina

	1.
	Harabajsi, Park braće Radić
	Izrada spomen ploče braći Radić
	   

	2.

	Kraljevečka cesta, k.č. br. 1815/2
	Izrada idejnog projekta za izgradnju dječjeg vrtića
	

	3.
	MO Kupinečki Kraljevec - centar
	Postavljanje božićnih ukrasa - zvona
	  21





Ad 4) Rasprava o potrebi nastavka izgradnje odvodnje otpadnih voda 

        Predsjednik, informira članove o još jednom od niza upita koji uputio voditelju Tehničkog sektora Vodoopskrbe i odvodnje d.o.o., Josipu Majeru vezano uz nastavak izgradnje mreže odvodnje otpadnih voda u Kupinečkom Kraljevcu. Odgovor još nije zaprimio. Mišljenja je da je to jedan od sramotno loših i propalih projekata Grada Zagreba i Zagrebačkog holdinga d.o.o. obzirom da su radovi započeli 6. ožujka 2017. godine i  uz velike probleme  kao što je nekvalitetno izvođenje radova, nekvalitetna sanacija prijekopa, zaustavljeni,  da bi 2021. bilo utvrđeno da se mora ići u izradu novog projekta. Sada je 2023. godina i nema informacije radi li se uopće projekat, u kojoj je fazi izrada novog projekta i koji je rok izrade, odn. duboko u 21. stoljeću nema konkretnog odgovora kada će Kupinečki Kraljevec imati riješenu odvodnju otpadnih voda.

Ad 5) Rasprava o potrebi realizacije projekta rekonstrukcije ulice Harabajsi

Predsjednik, Mladen Mlinarić informira članove Vijeća da je brojne upite vezano uz realizaciju projekta rekonstrukcije ulice Harabajsi, 1340 m, kao jednog od najvažnijih prioriteta Mjesnog odbora Kupnečki Kraljevec – centar uputio prema Gradonačelniku Grada Zagreba, njegovim zamjenicima, pročelnicima Gradskog ureda za obnovu, izgradnju, prostorno uređenje, graditeljstvo, komunalne poslove i promet te  Gradskog ureda za mjesnu samoupravu, civilnu zaštitu i sigurnost. Za rekonstrukciju ulice Harabajsi firma Labos d.o.o. izradila je glavni projekt broj 220/17.  Procjena vrijednosti radova veća je od 1.000.000,00 eura te akciju nije moguće realizirati putem Plana komunalnih aktivnosti Gradske četvrti Brezovica budući da Mjesni odbor Kupinečki Kraljevec – centar prema sadašnjim kriterijima u istom može participirati sa akcijama vrijednosti do cca 105.000,00 eura. Mišljenja je da bi Grad Zagreb trebao uložiti puno više truda da se projekti kao što je rekonstrukcija ulice Harabajsi kandidiraju za financiranje iz sredstava EU fondova po uzoru na druge županije kad ih već godinama ne može isfinancirati iz svojih sredstava. Mišljenja je da stručne službe  Grada Zagreba, Zagrebačkog holdinga d.o.o., Vodoopskrbe i odvodnje d.o.o. i u prethodnom razdoblju, i sada, ne pokazuju volju, ni trud za povlačenjem sredstava iz EU fondova. Posljedica takove politike je je neopravdano skup, a nekvalitetan život u Gradu Zagrebu. U zadnjih nekoliko godina evidentno je da ruralni dijelovi Grada, a najviše Gradska četvrt Brezovica sve više zaostaju za susjednim općinama u Zagrebačkoj županiji što kod građana izaziva veliko nezadovoljstvo. 


Ad 6) Rasprava o potrebi realizacije projekta rekonstrukcije ulice Tumbri

         Predsjednik, Mladen Mlinarić informira članove Vijeća da je vezano uz potrebu realizacije projekta rekonstrukcije ulice Tumbri u duljini od 1430 m, glavni projekt br. 229/17, što ga je izradila firma Labos, također slao brojne upite prema Gradonačelniku Grada Zagreba, zamjenicima Gradonačelnika, pročelnicima Gradskog ureda za obnovu, izgradnju, prostorno uređenje, graditeljstvo, komunalne poslove i promet te Gradskog ureda za mjesnu samoupravu, civilnu zaštitu i sigurnost. Budući da je procjenjena vrijednost projekta veća od 1.000.000,00 eura, mišljenja je da bi, kao i za ulicu Harabajsi, Grad trebao  zatražiti financiranje ovog projekta iz sredstava EU fondova.






Ad 7) Informacija o  prometno-tehničkim uvjetima za uspostavu privremenog 
          autobusnog stajališta školskog prijevoza u Potočkoj cesti kod k.br. 47

        Predsjednik Vijeća, Mladen Mlinarić informira članove Vijeća o problematici sigurnosti u prometu pješaka, osobito djece ulicom Potočka cesta, u zoni k.br. 47, u smjeru ulice Milače te o potrebi izgradnje nogostupa kao najboljem rješenju za sigurnost pješaka. Također informira članove Vijeća o zahtjevu građana za izgradnju nogostupa te komisijskom očevidu koji je sazvan kako bi se utvrdili prometno-tehnički uvjeti za privremeno stajalište autobusa školskog prijevoza, do izgradnje nogostupa, odn. prijedlog predsjednika Vijeća Gradske četvrti Brezovica u cilju rješavanja zahtjeva građana do izgradnje nogostupa. Ističe da je njegovo mišljenje i mišljenje stanovnika Potočke ceste je da treba hitno izgraditi nogostup. Informira članove Vijeća da predsjednik Vijeća Gradske četvrti Brezovica nije nazočio komisijskom očevidu. Otvara raspravu.
        Temeljem rasprave svih članova Vijeća, predsjednik utvrđuje Prijedlog zaključka te ga daje na glasovanje.
        Vijeće je jednoglasno (4 „za“) donijelo


ZAKLJUČAK
o očitovanju na prijedlog uspostave privremenog autobusnog stajališta školskog prijevoza u ulici Potočka cesta, kod k.br. 47
        
1. Vijeće Mjesnog odbora je razmotrilo zapisnik s komisijskog očevida održanog dana 12. travnja 2023. u Kupinečkom Kraljevcu, Potočkoj cesti, kod k.br. 47, po predmetu utvrđivanja prometno-tehničkih uvjeta za uspostavu privremenog autobusnog stajališta školskog prijevoza. 


2. Budući da je u Plan komunalnih aktivnosti Gradske četvrti Brezovica u 2023. temeljem prijedloga Vijeća Mjesnog odbora Kupinečki Kraljevec – centar uvrštena izgradnja nogostupa u ulici Potočka cesta, od ulice Milače do k.br. 47 upravo u cilju sigurnosti u prometu za pješake, osobito školsku djecu u njihovom dolasku do autobusnog stajališta kod ulice Milače, Vijeće je mišljenja da nije potrebno pokretati dalje radnje u cilju uspostave prometno – tehničkih uvjeta za privremeno autobusno stajalište školskog prijevoza.

      3.  Ovaj zaključak dostavlja se Vijeću Gradske četvrti Brezovica na dalje postupanje.


Ad 8) Informacija o Zaključku o prijedlogu lokacije za izgradnju dječjeg vrtića u 
          Kupinečkom Kraljevcu 947/11 i 947/13 k.o. Kupinečki Kraljevec


         Predsjednik Vijeća, Mladen Mlinarić podsjeća da je Vijeće Mjesnog odbora Kupinečki Kraljevec - centar u tri navrata donosilo zaključke o potrebi izgradnje dječjeg vrtića na području Kupinečkog Kraljevca, na zemljištu kč. br. 1815/2,  k.o. Kupinečki Kraljevec površine 5880 m2 s obrazloženjima, u studenome 2013., u travnju 2018. te  u rujnu 2021.
Vijeće Mjesnog odbora od 2013. godine  vodi razgovore s  Gradom, Gradskim uredom za obrazovanje te je zatražena prenamjena istog zemljišta kako bi se stvorili preduvjeti za izgradnju dječjeg vrtića (dostavnica od  28.03.2014.)  i  postoji potvrdan odgovor kabineta ministra državne imovine od  28.9 2017. : „Sukladno Zakonu o upravljanju državnom imovinom (“Narodne novine” br. 52/18.) nije propisana mogućnost darovanja nekretnina u korist Gradske četvrti, ali je temeljem članka 45. Zakona propisana mogućnost neporednog raspolaganja bez naknade (darovanja) u korist jedinica lokalne i područne (regionalne) samouprave, na njihov obrazloženi zahtjev., stoga Vas upućujemo da se s Vašim prijedlogom obratite Gradu Zagrebu kako bi nam isti uputili zahtjev za predmetno darovanje.“ 
Vijeće Mjesnog odbora poduzelo je sve potrebne radnje prema Gradu Zagrebu. Postoji odgovarajuća parcela, površine 5880 m2   gdje bi se mogao napraviti centralni dječji vrtić sa svim potrebnim popratnim sadržajima i više. No, Grad Zagreb očito nije mišljenja da je dječji vrtić potreban u Kupinečkom Kraljevcu, a može se reći da isto mišljenje ima i za cijelu Gradsku četvrt, budući da trenutačni prostori predškolskog odgoja u Brezovici i Dragonošcu su Područni vrtići dječjeg vrtića u Hrvatskom Leskovcu, a prostor u Odranskom Obrežu, navodno će biti područni vrtić dječjeg vrtića u Botincu te svojim kapacitetima ni približno ne zadovoljavaju potrebe predškolskog odgoja u Gradskoj četvrti Brezovica. Otvara raspravu.
        Nakon kraće rasprave, u kojoj su sudjelovali svi članovi Vijeća, zauzet je stav da se pozdravlja  inicijativa Mjesnog odbora  Kupinečki Kraljevec I. o potrebi izgradnje dječjeg vrtića u Kupinečkom Kraljevcu, ali da Vijeće Mjesnog odbora Kupinečki Kraljevec – centar ne podržava prijedlog da lokacija bude na kč.br. 947/11 i 947/13 k.o. Kupinečki Kraljevec, već na kč. br. 1815/2,  k.o. Kupinečki Kraljevec, uz napomenu da Vijeće stav o lokaciji dječjeg vrtića ne može stalno mijenjati te da bi stav o lokaciji dječjeg vrtića u Kupinečkom Kraljevcu trebao biti jedinstven i podržan od sva tri vijeća mjesnih odbora Kupinečkog Kraljevca.
Predsjednik Vijeća, utvrđuje Prijedlog zaključka te ga daje na glasovanje.
Vijeće je jednoglasno (4 „za) donijelo


ZAKLJUČAK
o informiranosti o prijedlogu lokacije za izgradnju dječjeg vrtića u Kupinečkom Kraljevcu

        
1. Vijeće Mjesnog odbora Kupinečki Kraljevec – centar informirano je o Zaključku o prijedlogu lokacije za izgradnju dječjeg vrtića u Kupinečkom Kraljevcu, što ga je Vijeće Mjesnog odbora Kupinečki Kraljevec I. donijelo na 24. sjednici, 26. travnja 2023.


      2.  Ovaj zaključak dostavlja se Vijeću Gradske četvrti Brezovica.
Ad 9) Obavijesti, pitanja i prijedlozi
            - očitovanje Ministarstva unutarnjih poslova (narušavanje javnog reda i mira u ulici Harabajsi)
        Predsjednik, Mladen Mlinarić konstatira da su članovi Vijeća primili očitovanje MUP-na zaključak Vijeća Mjesnog odbora vezano uz potrebu rješavanja problematike narušavanja javnog reda i mira u ulici Harabajsi.
          
         
        Dovršeno u 20,45 sati.

  Zapisnik izradila:
     Lidija Špišić



      KLASA: 024-08/23-003/1031
      URBROJ: 251-13-11-8/005-23-2
      Kupinečki Kraljevec, 17. svibnja 2023.


                                                                                                              Predsjednik    
                                                                                                     Vijeća Mjesnog odbora 
                                                                                                  Kupinečki Kraljevec - centar
                   
                                                                                                           Mladen Mlinarić

	Izvješće o glasanju 
na 25. sjednici Vijeća Mjesnog odbora Kupinečki Kraljevec – centar, 
17. svibnja 2023.

